Oorinfeksies | Pierre-Ecohealth Blog Posts
Posted on June 16, 2016 by Pierre at Ecohealth
Eksterne oorinfeksie (Otitus) is ‘n infeksie van die oorkanaal. Diere se oorkanale is sensitiewe dele van die oor en word maklik deur ongewenste organismes geïnfekteer. Die Literatuur is van mening dat die tipe honde wat sukkel met oorkanaalprobleme die honde is met lang ore, oormatige groei van hare in die ore, oorkanale wat ‘n gebrek aan lugwegvloei het en die oorkanaal dus vogtig hou.
In kort, jy as troeteldier eienaar moet voorkom dat daar ‘n omgewing ontstaan wat gunstige omstandighede skep vir die voortbestaan van ongewensde bakterie asook die huisvesting van oormyte.
Dit is duidelik dat verskeie faktore bydra tot die ontwikkeling van oorkanaalprobleme. Die Chinese Sharpei, byvoorbeeld, is veral vatbaar vir oorkanaalprobleme. Hul het baie nou oorkanale wat veroorsaak dat baie min lugvloei in die kanaal plaasvind om dit droog te hou. So ŉ klam omgewing is baie gunstig vir gis, ander bakterieë en ongewensde oororganismes.
Rasse met atopiese dermatitis of hipersensitiwiteit (dermatitis) se pelse toon gewoonlik verskeie soorte reaksie teenoor kosse op die mark se kleur-, geur- en of preserveermiddels. Verskeie rasse is hipersensitief vir meelprodukte wat gluten bevat. Daar is ook ander oorsake in die Natuur, soos gras, stuifmeel, sade en blomme. Inteling en genetiese faktore kan ook ŉ rol speel.
Honde met primêre en sekondêre seborrhea het gewoonlik ŉ geel olierige vloeistof wat van die oor uitskei en hierdie uitskeiding is ‘n uitstekende medium vir skadelike bakteriese opbou in die oorkanaal.
Kruiskontaminering na ander diere kan plaasvind indien materiaal waarmee ore skoongemaak word, soos oorpluisies en watte, oor en weer gebruik word. So ook word water in ore ‘n probleem wanneer daar geswem word, of hul met ongewensde sepe/sjampoes gewas word tydens besoeke aan hondesalonne. Die gebruik van ongesteriliseerde instrumente tydens sny en knip speel ook ‘n rol.
Tekens van oorinfeksies en/of oormyte
Die kop laag en skuins gedra
Oorflappe wat stukkend is, haarloos is en/of opgeswel is
Olierige uitskeidings vanuit die oor
Slegte reuke vanuit die oor
Tipe van oorinfeksies terme in Engels sodat lede dit self kan naslaan op Google)
Dit gaan gewoonlik gepaard met primêre “seborrhea”. Dit is die oormatige opbou van ‘n geel, olierige was in die oorkanale wat die ideale medium skep vir die opbou van ongewenste bakterieë en gis.
Voorkomende Behandeling: Hou die ore en oorkanaal haarvry, droog en skoon.
Word in sy akute vorm gewoonlik veroorsaak deur die bekende “Staphylococci” bakterie. Die uitskeiding is natterig en gewoonlik ligbruin. Kroniese infeksies word veroorsaak deur die “Proteus” en/of “Pseudomonas” bakterie, wat se afskeidings ‘n kenmerkende geel of groenerige kleur is, alhoewel daar al uitsonderings was op hierdie reël.
Daar kan verskeie tipe bakterie betrokke wees by oorinfeksies wat die behandeling daarvan met antibiotika bemoeilik:
Gis (“yeast”) of “fungal infections”
Gis en/of swam-infeksies kan veroorsaak word deur die antibiotiese behandeling vir bakteriese infeksies.
Gis en ander infeksies in die oor kan ook die gevolg wees van honde wat sukkel met atopiese dermatitis (“atopic dermatitis”). Dit ontstaan in die dier se diëet tekorte en word beskou as ‘n voedsel veroorsakende dermatitis. “Seborrheic” velkondisies word ook hieraan toegeskryf.
Kenmerkend van hierdie gis in die ore is die bruin, olierige wasuitskeidings met ‘n duidelike stank. Ore het duidelike tekens van inflammasie en ook fisiese vogtigheid in die oorkanaal. Hierdie kondisies bly voortbestaan totdat onderliggende oorsake aangespreek word en opgelos is.
This entry was posted in Uncategorized by Pierre at Ecohealth. Bookmark the permalink.